CELEX: 52009AP0339
Language: bg
Date: 2009-05-05 00:00:00
Title: Мобилизиране на Европейския фонд за приспособяване към глобализацията Резолюция на Европейския парламент от 5 май 2009 г. относно предложението за решение на Европейския парламент и на Съвета относно мобилизирането на Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (COM(2009)0150 – C6-0115/2009 – 2009/2033(ACI))#ПРИЛОЖЕНИЕ

5.8.2010   
            
            
               BG
            
            
               Официален вестник на Европейския съюз
            
            
               CE 212/165
            
         Вторник, 5 май 2009 г.Мобилизиране на Европейския фонд за приспособяване към глобализацията
   P6_TA(2009)0339
   Резолюция на Европейския парламент от 5 май 2009 г. относно предложението за решение на Европейския парламент и на Съвета относно мобилизирането на Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (COM(2009)0150 – C6-0115/2009 – 2009/2033(ACI))
   2010/C 212 E/28
   
      Европейският парламент,
   като взе предвид предложението на Комисията до Европейския парламент и Съвета (COM(2009)0150 – C6-0115/2009),
   като взе предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1) и по-специално точка 28 от него,
   като взе предвид Регламент (ЕО) № 1927/2006 на Европейския парламент и на Съвета от 20 декември 2006 година за създаване на Европейски фонд за приспособяване към глобализацията (2) (Регламент за ЕФПГ),
   като взе предвид доклада на Комисията по бюджети и становището на Комисията по заетост и социални въпроси (A6-0266/2009),
   
               A.
            
            
               като има предвид, че Европейският съюз е създал съответните законодателни и бюджетни инструменти, за да предостави допълнителна подкрепа на работниците, които са засегнати от последиците от големи структурни промени в моделите на световната търговия, и да ги подпомогне при повторното им приобщаване към пазара на труда;
            
         
               Б.
            
            
               като има предвид, че финансовата помощ на Съюза за съкратените работници следва да бъде динамична и да се предоставя по възможно най-бърз и най-ефикасен начин, в съответствие със Съвместната декларация на Европейския парламент, Съвета и Комисията, приета по време на заседанието по съгласуване на 17 юли 2008 г. и при надлежно спазване на разпоредбите на Междуинституционалното споразумение от 17 май 2006 г. по отношение на вземането на решения за мобилизиране на средства от Фонда;
            
         
               В.
            
            
               като има предвид, че Испания е поискала помощ във връзка със случаи, засягащи съкращения в автомобилния сектор в автономните общности Кастилия и Леон и Арагон (3) и отговаря на критериите за допустимост, установени с Регламента за ЕФПГ;
            
         
               Г.
            
            
               като има предвид, че съгласно член 8, параграф 1 от Регламента за ЕФПГ до 0,35 % от финансовите средства, предоставени за годината, могат да бъдат използвани за финансиране на дейности по мониторинг, информация, административна и технологична поддръжка, одит, контрол и оценка, необходими за прилагането на Регламента за ЕФПГ;
            
         
               Д.
            
            
               като има предвид, че въз основа на този член Комисията е предложила да се мобилизират средства от Фонда, за да се създаде уебсайт за ЕФПГ, предоставящ информация за Европейския фонд за приспособяване към глобализацията на всички езици на ЕС, подпомаган от публикации, аудиовизуални дейности и мрежа за обмен на най-добри практики между държавите-членки (4), което съответства на желанието на Европейския парламент да се повиши информираността на гражданите за действията на ЕС;
            
         
               1.
            
            
               Изисква институциите, които участват в процеса на вземане на решения и на изпълнение, да положат необходимите усилия, за да ускорят мобилизирането на средства от Фонда;
            
         
               2.
            
            
               Припомня, че Европейският съюз следва да използва всички средства, с които разполага, за да се справи с последиците от световната икономическа и финансова криза; във връзка с това отбелязва, че Фондът може да изпълнява съществена роля за повторното приобщаване на съкратените работници към пазара на труда;
            
         
               3.
            
            
               Приветства инициативата на Комисията за осигуряване на прозрачен, удобен за ползване и актуален уебсайт за гражданите на Европейския съюз;
            
         
               4.
            
            
               Подчертава, че мобилизирането на средства от ЕФПГ под формата на бюджетни кредити за плащания не трябва да излага на опасност финансирането на Европейския социален фонд;
            
         
               5.
            
            
               Одобрява решението, приложено към настоящата резолюция;
            
         
               6.
            
            
               Възлага на своя председател да подпише решението заедно с председателя на Съвета и да осигури публикуването му в Официален вестник на Европейския съюз;
            
         
               7.
            
            
               Възлага на своя председател да предаде настоящата резолюция, заедно с приложението към нея, на Съвета и на Комисията.
            
         
      (1)  ОВ C 139, 14.6.2006 г., стр. 1.
   
      (2)  ОВ L 406, 30.12.2006 г., стр. 1.
   
      (3)  EGF/2008/004 ES/Castilla y Leon и Aragon.
   
      (4)  SEC(2008)2986.
   
      Вторник, 5 май 2009 г.ПРИЛОЖЕНИЕ
      
         Вторник, 5 май 2009 г.ПРИЛОЖЕНИЕ РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
         относно мобилизирането на Европейския фонд за приспособяване към глобализацията съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетна дисциплина и добро финансово управление
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за създаване на Европейската общност,
         като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
         като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
         като взеха предвид предложението на Комисията,
         като имат предвид, че:
         
                     (1)
                  
                  
                     Европейският фонд за приспособяване към глобализацията („Фондът“) беше създаден с цел да предостави допълнителна подкрепа на съкратените работници, които са засегнати от последиците от големи структурни изменения в моделите на световната търговия, и да ги подпомогне при повторното им приобщаване към пазара на труда.
                  
               
                     (2)
                  
                  
                     Междуинституционалното споразумение от 17 май 2006 г. позволява мобилизиране на Фонда в рамките на годишния таван от 500 милиона евро.
                  
               
                     (3)
                  
                  
                     На 29 декември 2008 г. Испания представи заявление за мобилизиране на Фонда във връзка със съкращения в автомобилния сектор. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006. Следователно Комисията предлага да се мобилизират 2 694 300 EUR.
                  
               
                     (4)
                  
                  
                     Освен това Комисията предлага мобилизиране на 690 000 EUR от Фонда за техническа помощ в съответствие с член 8 от Регламент (ЕО) № 1927/2006.
                  
               
                     (5)
                  
                  
                     Следователно Фондът следва да бъде мобилизиран, за да се осигури финансово участие за заявлението, внесено от Испания, както и за посрещане на нуждите от техническа помощ,
                  
               РЕШИХА:
         Член 1
         За общия бюджет на Европейския съюз за 2009 финансова година Европейският фонд за приспособяване към глобализацията се мобилизира за отпускане на сумата от 3 384 300 EUR в бюджетни кредити за поети задължения и за плащания.
         Член 2
         Настоящото решение се публикува в Официален вестник на Европейския съюз.
         
            Съставено в Страсбург,
            
               
                  За Европейския парламент
               
               
                  Председател
               
            
            
               
                  За Съвета
               
               
                  Председател
               
            
         
      
      
         (1)  ОВ C 139, 14.6.2006 г., стр. 1.
      
         (2)  ОВ L 406, 30.12.2006 г., стр. 1.